Óskar eftir fundi þingmanna um vegaframkvæmdir Jón Bjarnason þingmaður VG í Norðvesturkjördæmi hefur sent Sturlu Böðvarssyni 1. þingmanni kjördæmisins bréf þar sem hann óskar eftir því að kallaður verði saman , svo fljótt sem verða má , fundur þingmanna kjördæmisins ásamt stjórnendum Vegagerðarinnar „ til að fjalla um framkvæmd samgönguáætlunar , stöðu einstakra framkvæmda og ráðstöfun fjár til vegaframkvæmda í Norðvesturkjördæmi í ár og á næsta ári , “ segir orðrétt í bréfi Jóns . „ Þessi ósk er borin fram m.a. í ljósi yfirlýsingar ríkisstjórnarinnar og vegamálastjóra um stöðvun á frekari útboðum í vegagerð og yfirvofandi niðurskurði á framkvæmdum í kjördæminu , “ segir einnig í bréfinu .